google/wiki40b huggingface dataset:
Joseph McCarthy

Bakgrunn og utdannelse

McCarthy ble født på en gård i landsbyen Grand Chute i Wisconsin. Hans ene bestemor var fra Tyskland og hans tre øvrige besteforeldre fra England. Begge foreldrene var født i Wisconsin. McCarthy studerte ingeniørvitenskap og jus, og ble advokat i 1935. I 1936 stilte han som Demokratenes kandidat som distriktsanklager, men tapte. Han ble imidlertid valgt til distriktsdommer i 1939, som den yngste dommer i Wisconsins historie.
I 1942, like etter at USA hadde gått med i andre verdenskrig, vervet McCarthy seg som løytnant i marinekorpset. Han deltok i stillehavskrigen, og fikk tilnavnet «Tailgunner Joe».
I 1944, mens han enda var i aktiv militærtjeneste, satte han i gang en kampanje for å bli nominert som republikansk senator for Wisconsin. Han rakk ikke opp.
I april 1945 gikk han tilbake i de siviles rekker og ble gjenvalgt til dommerembetet. Samtidig startet han en betydelig mer velorganisert kampanje fram mot senatsvalget i 1946 da han utfordret republikaneren Robert M. La Follette i primærvalget. McCarthy fikk støtte fra den lokale partiorganisasjonen, og han vant nominasjonen med knapp margin. I selve valget slo han demokratenes kandidat, Howard MacMurray.
Presidentvalget i Litauen 2019

De fremste kandidatene

Ni kandidater ble godkjent for valget. Ingrida Šimonytė var tidligere finansminister og fra 2016 medlem av Litauens parlament. Hun posisjonerte seg foran valget som en politiker med «klar tale», og hadde oppslutning særlig blant unge, urbane velgere. Utenrikspolitisk sto hun for en fortsettelse av politikken til avtroppende president Dalia Grybauskaitė, særlig med hensyn til å vise en fast holdning overfor Russland.
Den 54 år gamle Gitanas Nausėda ble kjent i befolkningen gjennom lang tid som økonomisk kommentator i nyhetene, og som rådgiver for SEB-bank. Nauseda gikk til valget som en selvstendig kandidat, men ble støttet av tidligere president Valdas Adamkus. Han ble regnet som sentrum-høyrekandidat, og i noen grad knyttet til interessene til store selskaper.
Den 46 år gamle sittende statsminister Saulius Skvernelis, var landsbygdas kandidat, og ble der ansett som en sterk leder. Skvernelis hadde gitt uttrykk for ønske om dialog med Russland og at den litauiske ambassaden gjerne kunne bli flyttet fra Tel Aviv til Jerusalem. Han hadde i disse spørsmålene stått i sterk konflikt med synet til sittende president Dalia Grybauskaitė.
De øvrige kandidatene lå vesentlig dårligere an under valgkampen. Europakommissæren og sosialdemokraten Vytenis Andriukaitis talte for sosiale rettigheter og for å styrke rettighetene til etniske minoriteter. Arvydas Juozaitis var i sin tid del av ledelsen i frigjøringsbevegelsen Sąjūdis, og før det olympisk bronsemedaljevinner i svømming. Selv om presidentens hovedområde er utenrikspolitikk, førte Juozaitis valgkamp på nasjonalt grunnlag. Han foreslo blant annet obligatorisk militær utdanning i videregående skole og andre skolereformer.

Valgordning

Presidentvalget i Litauen avholdes hvert femte år.
Dersom en kandidat i første valgomgang oppnår mer enn 50 % av stemmene, vinner han valget forutsatt at valgdeltakelsen var høyere enn 50 %. Ved lavere valgdeltakelse må minst en tredel av de stemmeberettigede stemme for den med høyest stemmetall, for at han skal anses å ha vunnet valget.
Dersom ingen av kandidatene oppnår det nødvendige stemmetall, går de to kandidatene som oppnådde flest stemmer, videre til en ny valgomgang. Den som i andre valgomgang oppnår flest stemmer, har vunnet valget.
Urea

Urea (urinstoff, karbamid) CON₂H₄ er en organisk forbindelse av stoffgruppen amider.

Organisk forbindelse

I dyr som lever på land dannes stoffet ved nedbrytning av proteiner, der aminogruppen gjøres om til urea for å hindre den i å danne den giftige forbindelsen ammoniakk (NH₃). Enkelte fisk, voksne amfibier og alle pattedyr danner urea, og skiller det ut gjennom urinen før den når høye konsentrasjoner i blodet. Omdanningen av ammoniakk til urea skjer i leveren, og ureaen skilles ut av blodet i nyrene. Hos andre dyregrupper dannes andre nitrogenholdige forbindelser.
De fleste dyr som lever i vann danner ammoniakk som lett diffunderer ut i vannet på grunn av den høye løsligheten. Urea dannes hos en del virveldyr i saltvann og beholdes i blodet for å øke det osmotiske trykket siden havvann ellers er saltere enn dyrets kroppsvæsker. Dette gjelder bruskfisker, primitive beinfisker og det eneste amfibiet som lever over lengre perioder i brakk- og saltvann, frosken Fejervarya cancrivora. Fugler og nålevende krypdyr danner i stedet urinsyre, som ikke er vannløselig.

Industriell bruk

Stoffet brukes bl.a. som gjødsel og i hudkrem. Det kan utvinnes av urin og det var den første organiske forbindelsen som ble fremstilt kunstig i laboratoriet. Det skjedde ved oppvarming av en løsning med ammoniumcyanat (NH₄CNO). I dag produseres urea i store mengder, ved direkte reaksjon mellom ammoniakk (NH₃)og karbondioksid (CO₂).
Hydro Polymers produserer urea som halvfabrikata og for sin egen produksjon av kunstgjødsel.
Om urea utsettes for høye temperaturer deles det opp i ammoniakk og karbondioksid. Urea brukes i AdBlue, hvor den brukes som en tilsettning til avgassene, via en dyse i eksosanlegget. Adblue består av vann og 32,5 % urea. Urealøsning er ikke brennbart.
Calcasieu gasskraftverk

Calcasieu gasskraftverk er et varmekraftverk i Calcasieu County, i delstaten Louisiana i det sørlige USA. Anlegget har en installert produksjonskapasitet på 322 MW fordelt på 2 like store turbiner. Operatør er energiselskapet Entergy Gulf States Louisiana LLC. 
Det stod ferdig utbygd i 2001. Brenselkilden er hovedsakelig naturgass.
Krattfly

Utseende

Et middelsstort (vingespenn 38 – 48 mm), gråbrunt nattfly. Forvingen er jevnt gråbrun med to smale, bølgete tverrlinjer (mellomlinjer) som avgrenser vingens midtfelt. Nyre- og ringmerkene er svartkantede, ringmerket med delvis mørk kjerne. Bakvingen er lysgrå.

Levevis

Arten finnes både i skog, på buskmark og på gresskledte, åpne områder. Larvene lever på ulike løvtrær og busker, blant andre hagtorn og slåpetorn. De er aktive om natten. De voksne sommerfuglene flyr om natten i juni – juli.

Utbredelse

Krattflyet er utbredt over det meste av den palearktiske økosonen, bortsett fra Nord-Afrika. Den finnes sør til Tibet. I Nord-Amerika er den utbredt i Canada. I Norge er den nokså vanlig nord til den sørlige delen av Nordland.
Nikkebrønsle

Utbredelse

Nikkebrønsle vokser i all hovedsak i Europa og Nord-Amerika, men det er også gjort enkelte funn i India, Kina, Mexico og på en øy vest-nordvest for Galápagos. 
I Norge har den sin hovedutbredelse rundt Mjøsa og sørover. Der vokser den i eller i kanten av næringsrike dammer, bekkedrag og elver. Den fins også på Sørvestlandet. Ellers er det noen få spredte funn lenger nordover. De nordligste funnene er fem funn i Hasvik i Finnmark fylke, der det siste funnet ble gjort i 28. september 1969. 
Det høyeste punktet den er funnet er 270 moh. i Ringsaker kommune.

Utseende og kjennetegn

Den har et diploid kromosomtall på 24.

Blomster og frukter

Blomstene har normalt rørformede blomster, mens solnikkebrønsle har også tungeformede blomster langs kanten av korgen. De blomstrer fra midtsommer til seinsommer, og blomsterkorgne har fem til åtte ytre korgdekkblader. Og stilken rett under blomsterkorgene bøyer seg. Det er dette som har gitt den opphavet til det norske det vitenskapelige artsnavnet.
Frøene har et firekantete tverrsnitt. De har også fire (sjeldent tre) brodder som peker mot korgbunnen. Disse broddene fester seg lett i klær og pelsen på dyr, og er antageligvis slik den blir spredd.

Planta og bladene

Planta kan være fra ca. ti cm høy, og helt til ca. meteren høy. Alt ettersom næringstilgang og hvor værhard lokaliteten er.
Bladene hos nikkebrønsle er lysegrønne med hel eller sagtaggete rand. De sitter rett på stengelen, og har da ikke bladstengel. Mens den andre arten flikbrønsle, en kan finne i Norge, har treflikete blader.

Etymologi

Navnet Bidens kommer fra det latinske bis eller bi, som betyr to eller to ganger (dobbelt) og dens tann. Navnet ble brukt på brønsleslekta av Andrea Caesalpini i 1583, mens cernua betyr nikkende fra cernuló, som betyr "å falle hodestups etter" eller "slenge kolbøtte" på latin.
Himle

Himle er et tettsted i Varberg kommune i Hallands län i Halland i Sverige. I 2010 hadde tettstedet 278 innbyggere. Himle ligger cirka 10 kilometer sørøst for Varberg.
Fylkesvei 4274

Fylkesvei 4274 går mellom Årrestad og Terland i Eigersund kommune. Veien er 5,0 km lang.
Frem til 2019 hadde veien betegnelsen fylkesvei 75.
Susan Buckner

Biografi

Susan Buckner ble født 28. januar 1953 i Seattle i Washington. Før hun begynte skuespillerkarrieren ble hun kåret til Miss Washington i 1971 og fikk en topp ti-plassering i badedraktkonkurransen i Miss America. Som skuespillerinne har hun spilt en rekke biroller, blant annet som cheerleaderen Patty Simcox i filmen Grease (1978).
Neomallodon

Utseende

En middelsstor, avlang, blank, rødbrun trebukk. Kroppen er langstrakt og noe flat. Kjevene hos hannen er forstørrede, kraftige, antennene omtrent halvparten så lange som kroppslengden. Pronotum er omtrent traspeformet med noe rundede, fint sagtakkede sider. Dekkvingene er parallellsidige med nær rettvinklede "skuldre", med utydelige lengderibber.

Utbredelse

Arten er bare kjent fra Arizona.
Sonor Records

Sonor Records (etablert 1989 i Trondheim) er et norsk plateselskap.
Atheist

Historie

Bandet ble dannet i 1984 i Florida, USA som Oblivion og senere R.A.V.A.G.E. (som står for Raging Atheists Vowing A Gory End). De spilte inn debutalbumet Piece of Time i 1988, og utgav det i Europa i 1989 og i USA i 1990. I 1991 omkom bassisten Roger Patterson i et trafikkuhell, og han ble avløst av Tony Choy, Etter dette spilte Atheist inn deres andre album, det nå klassiske Unquestionable Presence. Atheist ble oppløst for første gang i 1992, gjendannet i 1993 for å oppfylle deres kontraktmessige forpliktelser og innspille et siste album, Elements, før bandet ble oppløst igjen.
Kelly Shaefer spilte med i Neurotica til 2002, mens Tony Choy spilte i en rekke andre band, deriblant Pestilence og Cynic. Tidligere trommeslager Steve Flynn spiller nå med i et nytt band, Gnostic.
Relapse Records relanserte bandets tredje album i slutten av 2005, såvel som et vinyl box-set med de tre andre albumene pluss R.A.V.A.G.E. demoen On They Slay.
Atheist blev gjendannett for at spille live i sommeren og etteråret 2006. Bandet bestod da av Shaefer, Burkey, Choy og Flynn. Shaefer spilte ikke lenger gitar på grunn av senesmerter. Gnostic guitarist Sonny Carson spilte Shaefers gitardeler i stedet. Nylig har Chris Baker fra Gnostic avløst Burkey i bandet.
Hudsonsundet

Hudsonsundet er et sund i Canada som strekker seg i øst-vestlig retning mellom Hudsonbukten og Labradorsjøen i Atlanterhavet. Den skiller Baffinøya i nord fra Ungavahalvøya i Quebec og Labrador i sør. Hudsonsundet er omkring 640 km langt og 100 km bredt.
Hudsonsundet er omkring 500 meter dypt.
Holmebåen

Holmebåen er et skvalpeskjær som er det vestligste punktet i Fastlands-Norge. Det inngår i Nordholmane, beliggende nord for Utvær fyr i Solund kommune i Sogn og Fjordane.
Congomostes

Utseende

Middelsstore (gjerne ca. 6 millimeter), nokså brede, hvelvede, noe knudrete, halvblanke, brunsvarte eller svarte biller. Den kan rulle seg sammen til en kule, der de brede leggene på mellom- og bakbeina dekker undersiden. Oversiden av pronotum er noe knudrete, med knøler men uten hår. Dekkvingene har kraftige lengderibber.

Levevis

Arten lever i skog, mellom løvstrø. To av artene kan fly og kommer til lys.

Utbredelse

Artene er utbredt i Sentral-Afrika (Kongo, Kamerun og Zambia).
Halictus

Utbredelse

Halictus finnes i hele verden, vanligvis på varme solrike steder. Fire arter i Norge, særlig lengst sør. De finnes særlig på den nordlige halvkule.

Utseende

Halictus er små til middels store, ofte mørke eller grønnskimrende bier. Hodet er generelt ganske bredt. De er mellom 6 og 13 mm lange.

Levevis

Halictus finnes vanligvis på varme solrike steder med sand eller leireholdig grunn. De voksne sees i april til september og lever solitært (ikke i samfunn), men det hender at de etablerer et slags sosialt samliv ved at hunner på et sted samarbeider med bolbygging og forsvar mot fiender.
Larvene lever av pollen som hunnen frakter til bolet.
Nordic 10000m Challenge 2004

Nordic 10000m Challenge 2004 var den 8. utgaven av Nordic 10000m Challenge. Det ble arrangert på Greveskogen i Tønsberg i Norge 22. mai 2004.
Wandsworth

Beskrivelse

Siden til minst begynnelsen av 1500-tallet har Wandsworth tilbudt husrom til en sammenhengende bølge av innvandring, fra hollandske protestantiske metallarbeidere som flykter fra forfølgelse på 1590-tallet og til nyere østeuropeiske mennesker fra andre medlemsstater av EU. En tilstrømming av franske hugenottiske flyktninger tidlig på 1600-tallet kan sees i mange lokale gatenavn. Det er en rekke av små og kostbare terrasserte hus (kjent lokalt som Tonsleys) bak Old York Road, det tidligere sentrum av gamle Wandsworth som stiger til et område av større, terrasserte hus langs vegene som er omgitt av West Side Wandsworth Common, Earlsfield Road og East Hill. I kontrast er den nedre delen av East Hill en samling av større terrasseblokker og rekkehus.
I henhold til en artikkel i avisen The Guardian i 2004: «Wandsworth har en større andel av mennesker hvis livsstil, livssyn og trender har formet tidsånden mer enn noe annet sted i Storbritannia. Wandsworth er med andre ord kulere enn noe annet sted i Britannia.»
I henhold til avisen Evening Standard er Wandsworth selve «hotspot» for de folkene i London som har inntekt over 100 000 pund.
I nærheten ligger Wandsworth fengsel, det største i London, og det nest største i Britannia etter Liverpool.
Mellom bykjernen og elven ligger bryggeriet Young & Co's Ram Brewery i hjertet av Wandsworth. Tradisjonelt fatøl har vært produsert på dette stedet siden 1581, noe som gjør Ram Brewery til det eldste stedet i Britannia hvor øl har blitt brygget sammenhengende.
Cristobal Colón kraftverk

Cristobal Colón kraftverk  er et gasskraftverk med kombinert oljefyring i Huelva, Andalucía i Spania. Det har en installert produksjonskapasitet på 778 MW, fordelt på 6 turbiner, hvorav en 400 MW gassturbin. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2006. Operatør er energiselskapet Endesa. Brenselkilden er naturgass og olje.
De totale CO2-utslippene i 2008 var ca. 888 000 tonn, utslippskvoten var samme år 308 378 tonn.
Daniel Gustavsson

Klubkarriere

Gustavsson signerte kontrakt med AIK sommeren 2008, men ble først spille klar i 2009.
Gustavsson fikk sin deby for AIK den 29 august 2009, da han kom inn fra benken i sluttminuttene i kampen mot Trelleborgs FF.
På grunn av sin lave alder kunne Gustavsson spille kamper for AIKs daværende farmerklubb Väsby United, som spilte i Superettan. Der spilte han fra sommeren 2009 og ut sesongen. Gustavsson fikk 15 kamper og scoret 1 mål under tiden i Väsby United. Under sitt andre opphold i Väsby United fikk Gustavsson 16 kamper og scoret 2 mål.
Den 20 mai 2012 scoret Gustavsson sitt først og andre mål for AIK i kampen mot IFK Norrköping.
Juli 2013 ble han lånt ut til Örebro SK der han spilte 16 kamper og scoret 2 mål, Gustavsson signerte deretter en 3 års kontrakt med Örebro SK 10 desember 2013.
11. august 2016 signerte Gustavsson under for IF Elfsborg.
14. Januar 2019 skrev Gustavsson under en 3 års kontrakt med Lillestrøm.
Logical Volume Manager

Logical Volume Manager (LVM) er en utstyrs-mapper i Linux som sørger for logisk volumhåndtering for Linuxkjernen. De fleste moderne Linux-distribusjoner er LVM-kompatible ved at de har sin egen rotkatalog som filsystem i et logisk volum.
Heinz Mauelshagen skrev den opprinnelige LVM-koden i 1998, basert på HP-UX sin volumhåndterer.
Sauce (kommune)

Historie

Sauce ble grunnlagt 15. mars 2010.

Regjeringen

Ordføreren (alcalde) i kommunen er Rubens Ottonello (2010-2015).
Elasmotena

Utseende

Dorcadiini er små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Arten lever i Australia.
Un bon vin blanc

Un bon vin blanc (en god hvitvin [œ̃ bɔ̃ vɛ̃ blɑ̃]), er et utsagn som består av fire enstavelsesord, som gjerne brukes for elever som skal lære fransk, ettersom hvert ord representerer en av de fire franske nasalene, samtidig som den også gir en viss mening. Noen fransktalende uttaler gjerne den første ([œ̃]) og den tredje nasalen ([ɛ̃]) likt, noe som resulterer i at de i sin uttale bare har tre nasaler.
Volleyball under Panamerikanske leker 1955

Volleyball under Panamerikanske leker 1955. Volleyball var for første gangen med i de Panamerikanske leker 1955 som ble arrangert i Mexico by i Mexico fra 12. til 26. mars. Det var en turnering for menn og en for damer. Seks herrelag og fire damelag deltok. Damene spilte en dobbeltserie der alle lagene møttes to ganger og mennene en enkeltserie. Det amerikanske herrelaget vant alle sine fem kamper og det mexicanske damelaget alle sine seks kamper.
Geoffrey Malcolm Gathorne-Hardy

Bakgrunn og liv

Geoffrey Malcolm Gathorne-Hardy var sønn av den konservative parlamentsrepresentanten Alfred Gathorne-Hardy og Isabella Louisa Malcolm. Han ble utdannet ved Eton og New College, Oxford, hvor han var president ved Oxford Union i 1899. Han kjempet på britisk side i boerkrigen, hvor han mistet en finger. Han ble advokat i 1903 og var i Norge i 1905 da landet ble uavhengig og han lærte Norsk så vel som noe Dansk og Islandsk. I 1910 reiste han med H. Hesketh Prichard fra Nain, Newfoundland and Labrador til Indian House Lake i George River og bidro med et kapittel om fisking i Prichards Through trackless Labrador (1911).
Gathorne-Hardy mistet en fot i første verdenskrig, hvor han ble nevnt i meldinger fra krigshandlingene (mentioned in despatches) og tildelt Military Cross og Croix de Guerre (Belgia). I 1921 ga han ut boken The Norse discoverers of America. Fra 1923 til 1928 var han assisterende bibliotekar i House of Lords.  Under andre verdenskrig arbeidet han med norsk propaganda og fungerte som en uoffisiell kontakt med den norske eksilregjeringen, etter krigen ble han tildelt St. Olavs Orden og en æresdoktorgrad ved Universitetet i Oslo.
Etter krigen ga han ut A Royal Imposter (1956), hvor han argumenterer for at Sverre Sigurdsson ikke var av kongelig byrd, men en bedrager. Han ga også ut oversettelser av norske, danske og islandske dikt, og oversettelse av Henrik Ibsens skuespill Brand.
Thyreogonia

Levevis

De voksne billene besøker blomster for å ete pollen.

Utbredelse

Arten er beskrevet fra Algerie.
Tennis under Middelhavslekene 1987

Tennis under Middelhavslekene 1987. Tennis var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var sjette gangen som tennis var med på programmet under Middelhavslekene. Det var single- og doubleturneringer for både menn og kvinner.
NOU 2008:17, Skift/turnusutvalget

NOU 2008:17 «Skift og turnus – gradvis kompensasjon for ubekvem arbeidstid» er en norsk offentlig utredning (NOU) fra et utvalgt som ble oppnevnt ved kongelig resolusjon 16. november 2007 og som avga sin innstilling til Arbeids- og inkluderingsdepartementet 3. oktober 2008. Utvalget ble ledet av Steinar Holden og ble referert til som «Skift/turnusutvalget».
Bakrgunnen for utvalgets arbeid var at partene i arbeidslivet etter flere forsøk ikke hadde blitt enige om en regulering av arbeidstiden for skift/turnusarbeid. Utvalget foreslo at den eksisterende trappetrinnsordningen, der en fikk får en reduksjon i arbeidstiden ned til 33,6 timer i uken dersom en jobber minst 526 nattetimer og 226 helgetimer i året, erstattes med en ordning med gradvis kompensasjon for den ubekvemme arbeidstiden. I utvalgets forslag blir reduksjonen i arbeidstiden gradvis større jo flere natte- og helgetimer en jobber.
Elverum historielag

Elverum historielag (stiftet 10. november 1978 på Glomdalsmuseet) er lokalt et historielag i Elverum. Laget gir ut årboka Alfarheim , billedkalender og medlemsblad. I tillegg er det utgitt et par biografier og litt musikk. Laget arbeider også med kulturminnetiltak, og restaurering av fløterminner i Julussa. Av sosiale aktiviteter kan nevnes turer, byvandringer og kulturkvelder. Laget driver ikke med slektsgransking. Laget er organisert med et styre, en årbokkomité, en kalenderkomité og en salgskomité.
Simca

Simca var en fransk bilprodusent som var i drift mellom 1934 og 1979. Navnet Simca var en akronym for Société Industrielle de Mécanique et Carrosserie Automobile.

1934-1951

Simca ble grunnlagt i 1934 av Henri Théodore Pigozzi (1898–1964). Pigozzi overtok lokaler i Nanterre, en forstad til Paris, etter bilprodusenten Donnet. Simca bygde biler på lisens fra Fiat, blant annat Balilla (6 CV) og Ardita (11 CV).
Allerede før andre verdenskrig samarbeidet Simca med Amédée Gordini, som trimmet de Fiat-baserte bilene. Etter krigen resulterte samarbeidet i en formel 1-stall med navnet Equipe Gordini.

1951-1970

Simca presenterte sin første egne konstruksjon, Aronde i 1951. Bilen ble en stor suksess og selskapet vokste snart ut av porduksjonslokalene. Problemet ble løst når Simca i 1954 kjøpte Ford sin virksomhet i Poissy, en annen forstad av Paris. Samtidig tok man over produksjonen av Vedette. Simca ekspanderte sterkt på 1950-tallet og i 1952 kjøpte de lastbilprodusenten Unic og i 1958 bilprodusenten Talbot-Lago. På slutten av 1950-tallet var Simca blitt Frankrikes nest største bilprodusent.
På slutten av 1950-tallet kjøpte Chrysler Corporation seg opp i selskapet med sin strategi om å bygge en verdensomspennende virksomhet. I fra 1964 overtok Chrysler aksjemajoriteten i selskapet. Noen år senere begynte Simca også å bruke Chryslers femkantede logo på sine biler.
Etikett

Vanlig betydning

Etiketten inneholder opplysninger til kunden om blant annet varebetegnelse, innhold, mengde, kvalitet, produsent (fabrikat) og pris. I selvbetjeningsbutikker er etiketter ofte plassert på hyllekantene eller diskene der varene er utstilt. Etiketten på varepakninger er ofte gitt et fagmessig utført design.

Andre betydninger

Betegnelsen kan også brukes om merkelapper i overført betydning, for eksempel kjente varemerker, ofte plateselskap, eller generaliserende kallenavn og stigmatiserende gruppebetegnelser.
Etiketter kan være enkle, håndskrevne lapper, men også små, kunstferdig utførte reklameplakater trykt på egne etikett-trykkerier, for eksempel til bruk på flasker, tobakksesker og hermetikk.

Iddis

Iddis er et dialektord for etikett, oppstått i Stavanger da hermetikkindustrien hadde sin høykonjunktur der, fra 1860 til 1960. Etikett ble uttalt iddikett, og så forkortet iddis.
Namsens Auge

Namsens Auge er et friluftsskuespill som spilles hver sommer på Seem Arena ved Namsens bredder i Grong kommune. Stykket er skrevet av forfatter Torvald Sund og er inspirert av forholdet mellom arbeidsfolk/tjenestefolk og storbønder og engelske rikfolk. Handlingen er ingen sann historie, men er oppdiktet og lagt til 1939 og krigsutbruddet.
Initiativtakerne til skuespillet er lokale revy- og teaterentusiaster.
Masaaki Mori

Japans herrelandslag

Masaaki Mori spilte 8 landskamper for Japans herrelandslag.
Sombunall

Sombunall er et musikkalbum med Beneva vs. Clark Nova, utgitt i 2008. Dette er bandets debutalbum.